Lê-Jou-Eier: Ons gaan op 'n skryf-safari (musical chairs) - Dis Ekke
Posted by HesterLeyNel on 2018-04-18 18 Comments
Skryf-safari, musical chairs – wat is dit nou weer Hester? Lekkervurig het vir ons die Afrikaanse benaming skryf-safari uitgedink. Sy het ook “kruipkuier” voorgestel en Frannie noem dit “Beurtspeel”.
Wat dit behels: ons het besluit dat ons voortaan elke week ‘n nuwe gasheer of gasvrou sal vra om die week se uitdaging aan te bied, sodat ons ‘n bietjie nuwe idees kan invoer. Ons soek vrywilligers asseblief! Hou die kommentare dop vir iemand wat aanbied om die gasblogger te wees of wat deur die ander bloggers versoek word om die week se uitdaging aan te bied.
Wat moet die gasblogger doen? Maklik. (1) Laat weet vir Hester per WhatsApp of messenger inboks op facebook wat die naam van die uitdaging vir die week gaan wees. (2) Hester sal vir jou die skakel op InLinkz gaan skep en vir jou die besonderhede deurstuur wat jy in jou blog moet plaas. (3) Wag tot Dondermiddag 12-uur of skeduleer jou blog om op daardie tyd te publiseer (die uitdaging begin altyd op ‘n Donderdag) en (4) Sit terug en wag vir die ander spelers om hulle blogs te publiseer. Geniet.
Die onderwerpe kan oor enigiets handel – onthou net, ons bedryf gesinsblogs wat deur kinders ook gelees word.
Hierdie week skop Toortsie vir ons af en julle sal haar uitdaging vandag alreeds om 12-uur kan sien. Ons begin hierdie week dus een dag vroeër as gewoonlik net om seker te maak dat al die ratte geolie is. Die uitdaging open om 12:00 op Donderdag 19 April en sluit om 12:00 op Donderdag 26 April, so bloggers kan van môre-middag 12-uur af hulle blogs op InLinkz gaan inskakel.
Natuurlik is nog een van die redes hoekom ons ‘n dag vroeër begin, omdat Toortsie moeilik wag, en omdat die uitdaging eintlik al gister ‘toevallig’ begin het, wat nou uitloop op ‘n hele uitdaging. Dankie Hester!
Haha, Madame Ongeduld! Die plesier is myne.
Ek sal diekeer van die kantlyn af loer. My muse is weg saam met Boomaway!😜
Rus maar ‘n bietjie – dis nou weer ‘n weeklikse uitdaging, nie ‘n vervolgverhaal nie. Jy kan inval wanneer jy weer so voel.
Ek is in! Het wel ñ paar vrae, maar ek dink dit sal beantwoord word namate ons vorder.
Great. Ek gaan ‘n skedule moet optrek sodat ons kan onthou wie gaan die gasblogger wees elke week.
Nou ja, daar gaat ons weer! Laat hom val waar hy wil!
Ek wul ook deelneem asb
Go for it Girl. Hierdie een is vry vir almal en hule buurvrouens ook. Jy kan ‘n blog skryf vir elke onderwerp wat weekliks aangebied word en jy kan ook ‘n gasblogger wees vir ‘n week. Ons het ‘n gasblogger opening vir 10 – 17 Mei. Laat weet my as jy belangstel; ek bespreek jou solank tentatief.
Ja eks in Hester! Baie dankie
Oukei, ek het jou naam op die lys 😄
Ja eks in Hester! Baie dankie.
Jaa ek’s in! Dankie Hester.
Ek verstaan nie mooi hoe dit werk. Kan iemand my op manier inboks? #verstaannielekker Re veel blonde highlights.
Ek het my selfoonnommer in jou FB blad se inboks gelaat.
Hallo Hester, ek sien elke week so “per ongeluk” die uitdaging, gewoonlik wanneer Toortsie haar sprak sprook! Is daar iewers waar ek op ‘n lys moet kom om die kennisgewing te kry?
Amanda, ons hou wel ‘n lys by, maar op die oomblik is my internet baie beperk en ek kan nie altyd opdateer nie. Hopelik kom dit gou weer reg. Op die oomblik kyk die bloggers maar net by die blogs wat hulle volg. Die uitdagings begin elke week op Donderdag om 12:00. Ek sal vir Toortsie vra om jou op die hoogte hou wanneer die nuwe een gepubliseer is. Dankie dat jy saamlees.